stanford-oval/wikipedia huggingface dataset:
Satapäiväinen keisarikunta

Sadan päivän kunniaksi Pariisissa 1815 lyöty raha.
Satapäiväinen keisarikunta (ransk. Cent-Jours) eli Napoleonin sata päivää oli Ranskan historiassa ajanjakso, jolloin Elban saarelle syrjäytetty Napoléon Bonaparte palasi Ranskan valtaistuimelle noin sadaksi päiväksi 1. maaliskuuta – 22. kesäkuuta 1815. Napoleon syrjäytti senaatin valitseman mutta epäsuositun Ludvig XVIII:n ja aloitti valtakunnan jälleenrakentamisen.
Hän joutui kuitenkin luopumaan vallasta, ja hänet karkotettiin St. Helenalle hävityn Waterloon taistelun jälkeen, sillä britit halusivat Napoleonista eroon.
Se på mig

|  Se på mig> Kappaleen tiedot |
| --- | --- |
Esittäjä(t):  Jan Johansen
Säveltäjä(t):  Håkan Almqvist Bobby Ljunggren
Sanoittaja(t):  Ingela Forsman
Euroviisutiedot
Vuosi:  1995
Maa:  Ruotsi
Kieli:  ruotsi
Sijoitus:  3.
Pisteet:  100
Sanat:  sanoitus
Muuta:  Kapellimestarina Anders Berglund
Se på mig on Jan Johansenin esittämä kappale, joka edusti Ruotsia vuoden 1995 Eurovision laulukilpailussa Irlannin Dublinissa.
Kappale sijoittui Euroviisuissa kolmanneksi 100 pisteellä.
Sami Lukkarinen

| Sami Lukkarinen> Henkilötiedot |
| --- | --- |
Syntynyt: 1976 Jyväskylä, Suomi
Kansalaisuus:   Suomi
Taiteilija
Ala:  Taidemaalari
Sami Lukkarinen (s. 1976 Jyväskylä) on suomalainen kuvataiteilija. Hänet tunnetaan erityisesti niin kutsutuista pikselimaalauksista. Niissä Lukkarinen on käyttänyt lähtökohtanaan Internetistä löydettyjä kuvia, jotka hän on kuvankäsittelyllä pikselöinyt ja tämän jälkeen maalannut taulut öljyväreillä. Hänen teoksiaan on ollut esillä muun muassa Suomessa, Yhdysvalloissa, Norjassa ja Saksassa.
Lukkarisen teokset ovat käsitelleet muun muassa arkkitehtuuria, roskapostia ja yhteisöpalveluissa olevia henkilöiden omakuvia.
Lukkarista askarruttaa digitaalisen ja maalatun kuvan suhde. Pikselöinti antaa hänelle etäisyyttä lähtökohdaksi valittuun kuvaan, ja se on myös välitila, jossa kaksi toisilleen vastakkaista esittämisen tapaa voi kohdata.
Sami Lukkarinen opiskeli Kuvataideakatemiassa vuosina 1996–2001. Hänen teoksiaan on useiden museoiden ja säätiöiden kokoelmissa, ja  yksityisnäyttelyiden lisäksi hän on ollut mukana monissa ryhmänäyttelyissä niin koti- kuin ulkomailla.  Lukkarinen on ensimmäinen suomalainen taiteilija, jonka teos on päässyt mukaan Absolut Vodkan Absolut Art -kokoelmaan.
Sami Lukkarinen, No. 7, 2007.
Aiheesta muualla

Kadulta galleriaan, Ylioppilaslehti 2003
Maalauksia kolmesta suunnasta, Taide-lehti 2007[vanhentunut linkki]
Ihmiset paljastavat itse itsensä, HS.fi 2.9.2010
Sami Lukkarinen luo netin profiilikuvista maalauksia, marikoistinen.fi 2010
Sami Lukkarisen teoksia Kansallisgallerian Taidekokoelmat-verkkopalvelussa (Arkistoitu – Internet Archive)
Sanna-Leena Perunka

| Sanna-Leena Perunka |
| --- | --- |
 Sanna-Leena Perunka Ruhpoldingissa 2011.
Henkilötiedot
Syntynyt: 23. syyskuuta 1976 (ikä 48) Rovaniemi, Suomi
Uran tiedot
Laji:  ampumahiihto
| Mitalit> Maa:   Suomi.Naisten ampumahiihto.MM-kilpailut  | Mitalit> Maa:   Suomi.Naisten ampumahiihto.MM-kilpailut  | Mitalit> Maa:   Suomi.Naisten ampumahiihto.MM-kilpailut  | Maa:   Suomi> Naisten ampumahiihto. |
| --- | --- | --- | --- |
|  Pronssia | Hochfilzen 1998 | joukkuekilpailu |  |
Sanna-Leena Perunka (s. 23. syyskuuta 1976 Rovaniemi) on kilpauransa lopettanut suomalainen ampumahiihtäjä. Hän kilpaili maailmancup-tasolla vuosina 1995–2005. Perunka toimi vuosina 2014–2020 Ylen Urheilun ampumahiihtokommentaattorina.
Urheilu-ura

Ampumahiihtoharrastuksen vuonna 1988 aloittanut Perunka osallistui yhdeksän kertaa MM-kilpailuihin ja kerran olympialaisiin. Hochfilzenin MM-kisoissa 1998 hän saavutti pronssia joukkuekilpailussa yhdessä Mari Lampisen, Tiina Mikkolan ja Katja Holannin kanssa. Ensimmäisissä MM-kisoissaan Ruhpoldingissa 1996 Perunka oli Suomen viestijoukkueen mukana kahdeksas ja Oslossa 2000 seitsemäs. Salt Lake Cityn olympialaisissa 2002 hänen paras sijoituksensa oli takaa-ajokilpailun (7,5 + 10 km) 20. tila.
Hanti-Mansijskin MM-kisoissa 2003 Perunka oli sprintissä (7,5 km) kahdeksas, yhteislähtökilpailussa (12,5 km) kymmenes, normaalimatkalla (15 km) kahdestoista ja takaa-ajossa  kahdeskymmenes; lisäksi hän kuului kuudenneksi sijoittuneeseen Suomen viestijoukkueeseen. Seuraavana talvena hän sijoittui 19:nneksi Oberhofin MM-kisojen sprinttikilpailussa.
Kaudella 2002–2003 Perunka sijoittui kolmanneksi maailmancupin takaa-ajokilpailussa Östersundissa. Samalla kaudella hän oli cupin loppupisteissä viidestoista. Uransa aikana hän sijoittui maailmancupin  osakilpailuissa kuudesti kymmenen parhaan joukkoon.
Urheilu-uran jälkeen

Kaudella 2009–2010 Perunka toimi valmentajana Suomen ampumahiihtomaajoukkueessa. Aikaisemmin hän työskenteli nuorten MM-ryhmän valmentajana. Perunka toimi Yle Urheilun ampumahiihdon asiantuntijana syksystä 2014 vuoteen 2020. Yhteistyö Ylen kanssa loppui Peurungan aloitettua syksyllä 2020 Liike Nytin viestintävastaavana. Peurunka toimii hiihtäjä Iivo Niskasen media- ja yhteistyöorganisaattorina.
Perunka opiskeli kasvatustieteitä Lapin yliopistossa ja valmistui luokanopettajaksi vuonna 2010 ja urheilutoimittajaksi Laajasalon opistosta.
Aiheesta muualla

Sanna-Leena Perunka Twitterissä
Karppinen, Seppo: Hyväksi ei tulla hetkessä Kaleva.fi. 22.12.2002.
Shaun Torrente

| Shaun Torrente> Henkilötiedot |
| --- | --- |
Kansalaisuus:   Yhdysvallat
Moottoriurheilija
F1 Powerboat Racing
Esikoiskausi:  2007
Nykyinen talli:  Qatar Team
Kilpailuja:  23
Voittoja:  3
Paalupaikkoja:  2
Nopeimpia kierroksia:  1
Paras sijoitus:  2.
Mestaruudet
2018-2019, 2022:  F1 Powerboat Racing
Shaun Torrente (s. 13. elokuuta 1978 Homestead) on yhdysvaltalainen F1-veneilijä, joka kilpailee kaudella 2015 qatarilaisen Qatar Teamin veneellä.
Ura

Torrente debytoi MM-sarjassa kaudella 2007 osallistuen vain yhteen kilpailuun. Kaudella 2011 hän oli sarjan kymmenes ja seuraavana vuonna yhdestoista, molemmilla kausilla parhaana sijanaan neljäs tila. Kaudella 2013 Torrente saavutti ensimmäisen voittonsa Qatarin kilpailusta ja oli sarjan toinen saavutettuaan neljä palkintosijaa. Kaudella 2014 Torrente sijoittui MM-sarjan kolmanneksi kerättyään yhden voiton ja kolme palkintosijaa.
Selin kirkko

| Selin kirkko Sel kyrkje |
| --- | --- |
 Kirkko vuonna 2013.
Sijainti:  Sel, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1742
Suunnittelija:  Knut Syversen Moen
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Selin kirkko (norj. Sel kyrkje) on Selin kunnassa Innlandetin läänissä Norjassa sijaitseva puinen ristikirkko vuodelta 1742.
Kuvia

Alttarimaalaus
Kirkkosali ja urut
Aiheesta muualla

Kuvia tai muita tiedostoja aiheesta Selin kirkko Wikimedia Commonsissa
Rose-Marie Pohjanmaan helmi

| Rose-Marie Pohjanmaan helmi> Rose-Marie |
| --- | --- |

Ohjaaja:  Lucien Hubbard
Käsikirjoittaja:  Lucien Hubbard
Perustuu:  Otto Harbachin näytelmään
Tuottaja:  Metro-Goldwyn-Mayer
Säveltäjä:  Otto Harbach
Kuvaaja:  John Arnold
Pääosat:  Joan Crawford James Murray
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   11. helmikuuta 1928  25. helmikuuta 1929
Kesto:  70 minuuttia / 86 minuuttia
Alkuperäiskieli:  mykkä (välitekstit englanniksi)
Budjetti:  494 000 USD
Tuotto:  972 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Rose-Marie Pohjanmaan helmi (engl. Rose-Marie) on Lucien Hubbardin ohjaama ja käsikirjoittama yhdysvaltalainen mykkä draamaelokuva vuodelta 1928. Rose-Marien pääosia näyttelevät Joan Crawford ja James Murray. Elokuva perustuu Otto Harbachin Broadway-musikaaliin Rose-Marie vuodelta 1924.
Näyttelijät

| 0 | 1 | 2 |
| --- | --- | --- |
|  Joan Crawford  | … |  Rose-Marie   |
|  James Murray  | … |  Jim Kenyon   |
|  House Peters  | … |  Kersantti Malone   |
|  Creighton Hale  | … |  Etienne Doray   |
|  Gibson Gowland  | … |  Black Bastien   |
|  George Cooper  | … |  Fuzzy   |
|  Lionel Belmore  | … |  Henri Duray   |
|  William Orlamond  | … |  Emile La Flamme   |
|  Polly Moran  | … |  Lady Jane   |
|  Harry Gribbon  | … |  Sotamies Gray   |
|  Gertrude Astor  | … |  Wanda   |
|  Ralph Yearsley  | … |  Jean   |
|  Sven Hugo Borg  | … |  Hudson   |
Tausta ja tuotanto

Alkuperäinen musikaalikomediana esitetty Rose-Marie sai ensi-iltansa 2. syyskuuta vuonna 1924 New Yorkin Broadwayn Imperial Theatressa. Näytelmää esitettiin 557 kertaa. Näytelmä suljettiin 16. tammikuuta vuonna 1926.
Rose-Marien kuvaukset olivat alkaneet jo vuonna 1926, jolloin William Nigh oli ohjauksessa ja Renée Adorée pääosassa. Elokuva kuitenkin jäi keskeneräiseksi. Lucien Hubbard ja Edmund Goulding ottivat tuotannon haltuunsa pari vuotta myöhemmin ja korvasivat Adoréen Joan Crawfordilla.
Rose-Marie kuvattiin paikan päällä Yosemiten kansallispuistossa 494 000 dollarin budjetilla; Rose-Marie oli budjettinsa puolesta keskivertoa kalliimpi MGM-tuotanto. Elokuva alun perin suunniteltiin kuvattavan Technicolorilla.
Julkaisu ja vastaanotto

Rose-Marie sai ensi-iltansa kotimaassaan Yhdysvalloissa 11. helmikuuta 1928. Suomessa elokuva sai ensi-illan 25. helmikuuta vuonna 1929. Elokuva oli taloudellinen menestys; se tuotti Yhdysvalloissa 679 000 dollaria ja ulkomailla 293 000 dollaria. Yhteensä elokuva tuotti 972 000 dollaria. Rose-Marie myös sai kriitikoilta kiitettävän vastaanoton.
Muut elokuvasovitukset

Rose-Marie on ensimmäinen kolmesta Metro-Goldwyn-Mayerin näytelmän elokuvasovituksesta; tunnetuin elokuvasovitus julkaistiin vuonna 1936 nimellä Rose Marie, jonka ohjasi W. S. Van Dyke. Vuoden 1936 versiossa pääosissa ovat Jeanette MacDonald ja Nelson Eddy. Kolmas ja viimeinen elokuvasovitus sai ensi-iltansa vuonna 1954 nimellä Rose Marie, jonka ohjasi Mervyn LeRoy. Vuoden 1954 version pääosia näyttelevät Ann Blyth ja Howard Keel. Kaikki kolme elokuvasovitusta sijoittuvat Kanadan erämaahan.
Kadonnut elokuva

Rose-Marie on listattu kadonneeksi elokuvaksi, koska MGM hävitti vuoden 1928 Rose-Marien alkuperäiset kelat vuonna 1936 Rose Marien (1936) ilmestymisen aikaan. MGM:llä oli tuolloin tapana tuhota alkuperäiset elokuvasovitukset jos niistä tehtiin uudelleenfilmatisoinnit samalla nimellä. On todennäköistä, että Rose-Mariesta ei ole säilynyt yhtään kopiota tai kelaa. Elokuvasta on kuitenkin säilynyt paljon valokuvia.
Aiheesta muualla

Rose-Marie Pohjanmaan helmi Internet Movie Databasessa (englanniksi)
Rose-Marie Pohjanmaan helmi Elonet.
Rose-Marie Pohjanmaan helmi AllMoviessa. (englanniksi)
Sebastian Huber

| Mitalit> Maa:  / Saksa.Miesten rattikelkkailu. Olympialaiset  | Mitalit> Maa:  / Saksa.Miesten rattikelkkailu. Olympialaiset  | Mitalit> Maa:  / Saksa.Miesten rattikelkkailu. Olympialaiset  | Maa:  / Saksa> Miesten rattikelkkailu. |
| --- | --- | --- | --- |
|  Pronssia | Sankt Moritz 1928 | viiden miehen kelkat |  |
|  Pronssia | Lake Placid 1932 | neljän miehen kelkat |  |
| MM-kilpailut  | MM-kilpailut  | MM-kilpailut  |  |
|  Kultaa | Oberhof 1931 | kahden miehen kelkat |  |
|  Kultaa | Garmisch-Partenkirchen 1934 | neljän miehen kelkat |  |
|  Kultaa | Sankt Moritz 1935 | neljän miehen kelkat |  |
Sebastian "Wastl" Huber (26. kesäkuuta 1901 Füssen – 6. maaliskuuta 1985 Füssen) oli saksalainen rattikelkkailija, kolminkertainen maailmanmestari ja kaksinkertainen olympiamitalisti.
Huber voitti Saksan joukkueessa viiden miehen kelkkojen olympiapronssia Sankt Moritzin kisoissa 1928 ja neljän miehen kelkkojen olympiapronssia Lake Placidin kisoissa 1932. Lake Placidissa hän sijoittui lisäksi viidenneksi kahden miehen kelkoissa. Kotikisoissaan Garmisch-Partenkirchenin olympialaisissa 1936 Huber sijoittui neljän miehen kelkoissa seitsemänneksi.
Maailmanmestaruuksia Huberille kertyi kolme kappaletta. Saksan-mestaruuskilpailuissa Huber voitti kahden miehen kelkoissa maansa mestaruuden vuonna 1930 ja neljän miehen kelkoissa vuonna 1931.
Selina Anttinen

Helsingin yliopiston kirjaston Kaisa-talon muotokieltä - näkymä rakennuksen pääaulasta.
Anna Selina Anttinen (s. 23. heinäkuuta 1977) on suomalainen arkkitehti. Hän on arkkitehtitoimisto Anttinen Oiva Arkkitehtien toinen perustajajäsen. Anttinen perusti toimiston vuonna 2008 yhdessä arkkitehti Vesa Oivan kanssa. He olivat ennen oman toimistonsa perustamista työskennelleet Jyrki Tasan arkkitehtitoimistossa.
Anttinen on valmistunut arkkitehdiksi vuonna 2007 Teknillisestä korkeakoulusta (nyk. Aalto-yliopisto). Anttisen tunnetuin työ on yhdessä Oivan kanssa suunniteltu Helsingin yliopiston pääkirjasto Kaisa-talo, jonka suunnittelukilpailun he voittivat vuonna 2008.
Palkintoja

Uudenmaan taidetoimikunnan taidepalkinto 2012
Kritiikin kannukset 2012
Arkkitehtuurin valtionpalkinto 2013
Aiheesta muualla

Anttinen Oiva Arkkitehdit
Saapasnahka-torni

| Saapasnahka-torni Aleksis Kiven elämänkertomus |
| --- | --- |

Kirjailija:  Teemu Keskisarja
Kuvittaja:  arkistokuvitus
Kansitaiteilija:  Mika Tuominen
Kieli:  suomi
Genre:  elämäkerta
Kustantaja:  Siltala
Julkaistu:  2018
Ulkoasu:  sid.
Sivumäärä:  272 s.
ISBN:  978-952-234-497-7
Löydä lisää kirjojaKirjallisuuden teemasivulta
Saapasnahka-torni – Aleksis Kiven elämänkertomus on historioitsija Teemu Keskisarjan kirjoittama Aleksis Kiven elämäkerta. Sen on julkaissut vuonna 2018 Siltala. Teos valittiin Vuoden tiedekirja 2018 -palkinnon finaaliin.
Keskisarja pitää Aleksis Kiveä suurimpana suomalaisena. Kirjan tietopohjan kokoaminen oli hänestä ongelmatonta kielen hiomisen rinnalla. Hänellä oli työssään kuitenkin avustajia kokoamassa aineistoa.
Tiedot Kivestä olivat kovan työn takana, varsinkin lapsuudesta. "Arvoituksia riittää liittyen kirjailijan ihmissuhteisiin, lapsuuteen, nerouteen ja kuolemaan", Keskisarja sanoo. Tiedonmurusista hän karsi pois sen, mikä tuntui keksityltä.
Arviot

Mervi Kantokorpi kirjoitti Helsingin Sanomien arviossaan, että Keskisarja tarjoaa ”moneen kertaan myllättyyn materiaaliin uudet, 1800-luvun historiaa ja kansan­kulttuuria tuntevat silmänsä”. Keskisarja asettaa Kiven elämäntapahtumia kontekstiinsa selvittämällä esimerkiksi, oliko niistä oloista tavallista päästä ylioppilaaksi, tai joiko Kivi paljon muihin ylioppilaisiin verrattuna. Kantokorpi piti ”täräyttävimpänä” Keskisarjan Kivestä rakentamaa uutta profiilia: Kivi oli karismaattinen ja suuren lapsen kaltainen selviytyjä, jolla oli joukko tukijoita ja rahoittajia.
Kantokorpi yllättyi siitä, että kirjassa on kaivettu esiin Kiven isän syntyperää koskeva juoru, jonka mukaan isä olisi ollut tuomari Adlercreutzin lehtolapsi. Kun asialle ei ole pitäviä todisteita, siihen on yleensä suhtauduttu torjuvasti. Arvostelija kiitti Keskisarjan esseististä, suorastaan kaunokirjallista historiankirjoitusta, joka kohoaa parhaimmilleen Kiven ja Charlotta Lönnqvistin yhteisten vaiheiden kuvauksessa.
Outi Hytösen (Suomen Kuvalehti) mukaan Keskisarja käyttää ”poikkeuksellisen räikeitä kielellisiä tyylikeinoja” ja ottaa niillä raikkaan hyppäyksen Kiven maailmaan. Hän huomauttaa, että teos edustaa tietokirjallisuuden tarinallistumisen suuntausta, mutta onnistuu siinä: Keskisarja kuvaa Kiveä sielukkaasti.
Juhani Sipilä tuohtuu arviossaan leikillisesti siitä, että historioitsija on ottanut käsittelyynsä kirjailijan: ”Sakramenttu, Teemu Keskisarja! – – Eikö sinulle kelpaa se, mitä lukuisat tutkijapolvet ovat saneet aikaiseksi Kiven elämää ja teoksia luodatessaan?” Sitten hän kuitenkin toteaa, että Keskisarja on historioitsijana löytänyt pohdittavaksi sellaisia Kiven elämän arvoituksia, joihin kirjallisuudentutkijat eivät ole ymmärtäneet tarttua. Sipilän mukaan Keskisarja on onnistunut pyrkimyksessä saada aikalaisiaan ymmärtämään nykyaikaa historian ilmiöiden kautta tehden kuitenkin oikeutta tutkimilleen ihmisille. Kiven elämässä moni seikka saa selityksen ajan ilmiöiden ja elämänpiirien kuvauksen avulla.
Aiheesta muualla

Teemu Keskisarja: ”Aleksis Kivi oli aseistariisuvan sympaattinen kaveri ja systeemin syöttiläs”, Sveriges Radio 10.10.2018 (mukana myös Keskisarjan radiohaastattelu)
Anssi Sinnemäki: Alemman Keskisarjan Kivi (Arvostelu teoksesta Keskisarja, Teemu: Saapasnahka-torni. Aleksis Kiven elämäntarina. Siltala, 2018. Agricolan arvostelut 22.5.2019)
Shaun White Snowboarding

| Shaun White Snowboarding |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Nintendo eShop ja Steam
Pelimoottori:  Scimitar
Julkaistu:  EU 14. marraskuuta 2008 NA 16. marraskuuta 2008 Windows NA 2. joulukuuta 2008 EU 31. joulukuuta 2008
Lajityyppi:  urheilu (lumilautailu)
Pelimuoto:  yksinpeli, moninpeli
Ikäluokitus:  PEGI 3  USK 6 
Alusta:  PlayStation 2, PlayStation 3, Xbox 360, OS X, Wii, Nintendo DS, PlayStation Portable, iOS, Microsoft Windows
Jakelumuoto:  Blu-ray-levy ja digitaalinen lataus
Lisää peliartikkeleitaVideopelien teemasivulla
Infobox OK : 
Shaun White Snowboarding on Ubisoft Montrealin kehittämä ja Ubisoftin julkaisema lumilautailuaiheinen urheilupeli. Peli julkaistiin vuonna 2008 PlayStation 2:lle, PlayStation 3:lle, Xbox 360:lle, OS X:lle, Wiille (Shaun White Snowboarding: Road Trip), Nintendo DS:lle, PlayStation Portablelle, iOS:lle ja Microsoft Windowsille.
Pelaaminen

Pelissä on monien muiden pelien tavoin avoin pelimaailma. Pelin päähenkilö on Shaun White. Pelissä on kuusi erilaista vuorta, joissa voi vapaasti lasketella ja tehdä tehtäviä. Niitä ovat esimerkiksi Yhdysvallat, Alaska, Eurooppa, Japani. Kun rinne on laskettu alas, ylös päästään kätevästi hisseillä ja helikoptereilla. Vuorille on ripoteltu haasteita, joista saa palkinnoksi rahaa. Pelissä on myös tutka, jonka avulla on helpompi löytää haasteita ja muita mielenkiintoisia kohteita, ja siinä on myös ensimmäisen-persoonan kuvakulma. Pelaaja voi lisäksi merkitä nopealla näppäinkomennolla paikan, johon voi myöhemmin hypätä toisella pikatoiminolla. Onlinen moninpeliin mahtuu 16 pelaajaa.
Robur Valloittaja

| Robur Valloittaja> Robur-le-Conquérant.Alkuperäisteos |
| --- | --- |
Kirjailija:  Jules Verne
Kuvittaja:  Léon Benett
Kieli:  ranska
Genre:  tieteisromaani
Julkaistu:  1886
Suomennos
Suomentaja:  Pentti Kähkönen
Kuvittaja:  Léon Benett
Kustantaja:  WSOY
Sarja: Voyages extraordinaires
Löydä lisää kirjojaKirjallisuuden teemasivulta
Albatrossi ja Go a head. Léon Benettin alkuperäiskuvitusta teokseen.
Albatrossin kansi.
Robur Valloittaja (ransk. Robur-le-Conquérant) on tieteisromaani, jonka on kirjoittanut Jules Verne ja kuvittanut Léon Benett. Romaani on julkaistu vuonna 1886 Ranskassa. Ilmestyessään romaani oli kannanotto ”ilmaa raskaampien” lentokoneiden puolesta.
Juoni

Romaani alkaa kuvauksella, miten maailmaa kummastuttaa ja huolestuttaa tunnistamaton lentävä esine, joka havaitaan monessa paikassa. Havaintoihin liittyy usein torvensoittoa, mikä tuntuu selittämättömältä. Pian alkaa korkeisiin rakennuksiin ilmestyä mustia tähtikuvioisia lippuja, eikä kukaan ymmärrä, mitä tapahtuu.
Seuraavaksi siirrytään Philadelphiaan, jossa Weldon-Instituutin jäsenet ovat hyvin kiihdyksissään. Weldon-Instituutti on ”pallopurjehtijoiden” kerho, joka on jakautunut tasan ”keulisteihin” ja ”peristeihin” sen mukaan, mihin kerhon Go a head -ilmalaivan potkuri pitäisi asettaa. Kerhon puheenjohtaja on Setä Prudent, ja sihteeri on Phil Evans.
Kesken kiivaan väittelyn saliin tulee mies, joka sanoo nimekseen Robur. Tämä latinankielinen sana tarkoittaa rautatammea tai lujuutta ja voimaa. Hän todistaa ilmaa kevyempien lentolaitteiden olevan täysin kelvottomia ja hyödyttömiä. Hän saa osakseen vastaväitteiden vyöryn. Hän kertoo lentäneensä koneella, mistä joku keksii hänelle lisänimen Valloittaja.
»Jälleen kajahti vastalauseita ja torjuvia huutoja. Niitä jatkui runsaat kolme minuuttia. Vasta sitten Phil Evans saattoi ryhtyä puhumaan.
Kun kuulijoiden raivo on kohonnut huippuunsa, Robur ampuu viitisen laukausta ja katoaa savun sekaan, eikä insinööristä jää jälkeäkään.
Kun muut Weldon-Instituutin jäsenet ovat lähteneet Philadelphian kaduille suunnatonta vihaa ja murhanhimoa Roburia kohtaan tuntien, jäävät Setä Prudent ja Phil Evans väittelemään saliin. Evans on halunnut aina yli kaiken päästä Weldon-Instituutin puheenjohtajaksi eikä sen vuoksi pidä yhtään Prudentista. Ulkopuolella Prudentin palvelija Frycollin on odottamassa isäntäänsä. Pian herrat astuvatkin ulos, yhä väitellen. He ajautuvat Fairmount-puistoon, ja Frycollin seuraa heitä.
Äkkiä heidän kimppuunsa hyökätään. Heidät sidotaan ja vangitaan. Kun he pääsevät köysistä, he saavat tietää olevansa Albatrossissa, Roburin laivan näköisessä lentokoneessa.
Juoni > Matka

Tästä alkaa matka maailman ympäri. Albatrossi kulkee seuraavien paikkojen kautta:
Philadelphia
San Francisco
Tokio
Himalaja
Kaspianmeri
Suomenlahti
Pariisi
Timbuktu
Abomey
Kap Horn
Etelänapa
Chathamsaaret
Juoni > Pako ja paluu Philadelphiaan

Chathamsaarella Albatrossi laskee ankkurin ja koskettaa maata ensimmäistä kertaa Philadelphiasta lähdön jälkeen. Myrskyssä vioittunutta potkuria ruvetaan huoltamaan, eikä kukaan huomaa Evansin ja Prudentin sytyttämää dynamiittipanosta. Evans, Prudent ja Frycollin pakenevat, ja Albatrossi räjähtää.
Miehet matkustavat Philadelphiaan, jonne pääsevät perille 27. syyskuuta. On kulunut kolme ja puoli kuukautta kesäkuun 12. päivästä, jolloin heidät kaapattiin.
Huhtikuun 29. päivänä, seuraavana vuonna, on Go a head vihdoin valmis. Prudent on ratkaissut potkurikiistan määräämällä potkurin sijoitettavaksi kumpaankin päähän. Ilma on täysin tyyni, ja ilmalaiva lentää hyvin. Se edustaakin uusinta tekniikkaa. Yhtäkkiä Roburin uudelleen rakentama Albatrossi saapuu paikalle, ja Go a head yrittää paeta ylöspäin.
Liian ylös noustuaan ilmalaiva kuitenkin räjähtää. Robur pelastaa miehistön ja osoittaa ”ilmaa raskaamman” ylivertaisuuden. Hän antaa Go a headin miehistön palata maahan ja lähtee mukanaan lentolaivansa salaisuus, jonka hän lupaa ihmiskunnan haltuun »sinä päivänä, jolloin se on kyllin oppinut osatakseen käyttää sitä hyödykseen ja kyllin viisas ollakseen käyttämättä sitä väärin».
Teoksen vastaanotto

Verne kirjoitti Robur Valloittajalle jatko-osan Maailman herra (Maître du monde) vuonna 1904. Verne kuvaa päähenkilöä vähemmän suopeasti kuin toista romanttista sankariaan Kapteeni Nemoa, mutta Robur saa tässä kirjassa vielä esiintyä ihmiskunnan pelastajana. Jatko-osassa hänet kuvataan pikemminkin hulluna tiedemiehenä.
Myöhemmin tieteiskirjallisuudentutkijat ovat tunnistaneet tästäkin teoksesta romanttisen romaanin rakenteen: Prometheusta muistuttava sankari eristäytyy tahallaan yhteiskunnasta, osoittaa sen heikkoudet, pelastaa syrjityt ja rankaisee väärintekijöitä.
Robur Valloittaja muualla

Kirjan ja sen jatko-osan pohjalta tehtiin vuonna 1961 elokuva Albatrossin vangit.  Samana vuonna kirjasta tehtiin myös sarjakuvaversio. Robur mainitaan myös useita kertoja sarjakuvassa Kerrassaan merkillisten herrasmiesten liiga.
Aiheesta muualla

Wikimedia Commonsissa on kuvia tai muita tiedostoja aiheesta .
Robur-le-Conquerant Gutenbergissä (ranskaksi)
Saratoga

Saratoga voi tarkoittaa seuraavia asioita:
Paikkoja

Saratoga, Gosfordin kaupungin esikaupunki Australiassa
Saratoga, kaupunki Indianassa
Saratoga, kaupunki Kaliforniassa
Saratoga, kunta New Yorkin osavaltiossa
Saratogan piirikunta, piirikunta New Yorkin osavaltiossa
Saratoga Springs, kaupunki New Yorkissa
Saratoga, kunta Pohjois-Carolinassa
Saratoga, paikkakunta Texasissa
Saratoga, paikkakunta Virginiassa
Saratoga, kunta Wisconsinissa
Saratoga, kunta Wyomingissä